SUA au avut informații despre un complot iranian de asasinare a lui Trump. Fără legătură cu atacul de sâmbătă
Statele Unite au primit informații de la o sursă umană în ultimele săptămâni despre un complot iranian care viza asasinarea fostului președinte Donald Trump, relatează The New York Times, care subliniază faptul că informațiile nu aveau legătură cu atacul care a avut loc sâmbăta trecută. Mai mult decât atât, informațiile primite au determinat Secret Service să întărească măsurile de securitate în jurul fostului președinte devenit acum candidat la realegerea în funcție, la prezidențialele din noiembrie.